Πλακιώτισσα Ηρακλείου

Η Πλακιώτισσα είναι οικισμός της Κρήτης στην Περιφερειακή Ενότητα Ηρακλείου.

Γενικά στοιχεία
Η Πλακιώτισσα βρίσκεται σε υψόμετρο 270 μέτρα ενώ απέχει 26 χλμ. Ν.-ΝΔ. από τα Πεζά (έδρα του δήμου) και στα δυτικά του είναι ο ποταμός Αναποδάρης. Το χωριό είναι από τα παλαιότερα της περιοχής και αναφέρεται σε όλες τις βενετσιάνικες απογραφές ενώ οι  κάτοικοι, που οι περισσότεροι κατάγονται από τα Ανώγεια Μυλοποτάμου, ασχολούνται κυρίως με τη γεωργία, την κτηνοτροφία και την μελισσοκομία. Στα βορειοδυτικά ολοκληρώθηκε το φράγμα της Πλακιώτισσας που θα βοηθήσει πολύ στην άρδευση της περιοχής. 

Ως οικισμός αναφέρεται επίσημα το 1925 να προσαρτάται στην τότε κοινότητα Πύργου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Κεφαλάδο και την Λιγόρτυνο αποτελούν την κοινότητα Λιγόρτυνου, που υπάγεται στη Δημοτική Ενότητα Αστερουσίων του Δήμου Αρχανών - Αστερουσίων ενώ με την απογραφή 2011 είχαν απογραφεί 118 κάτοικοιΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10858 (σελ. 384 του pdf) και με αυτήν του 2021 είναι 93. 

 Παραπομπές 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων